open-index/open-wikipedia-markdown huggingface dataset:
Μαύρη Πέτρα Μαγνησίας

Η **Μαύρη Πέτρα** είναι παραθαλάσσιος οικισμός της Μηλίνας στο Νότιο Πήλιο και την Περιφερειακή Ενότητα Μαγνησίας.

## Γεωγραφικά στοιχεία
Η Μαύρη Πέτρα βρίσκεται στις ακτές του Παγασητικού κόλπου και τον όρμο Βαλτούδι. Απέχει περίπου 52 χλμ. νοτιοανατολικά από τον Βόλο, 12 χλμ. νότια από την Αργαλαστή (έδρα του δήμου) και 2 χλμ. νότια από την Μηλίνα ενώ στα δυτικά της είναι η νησίδα Αλατάς. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Μηλίνης. Σύμφωνα με το πρόγραμμα ''Καλλικράτης'', μαζί με τις Κυδωνιές, την Μηλίνα και τις Πηγές αποτελούν την κοινότητα Μηλίνης που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφονται 21 κάτοικοι.

## Εξωτερικοί σύνδεσμοι

* Η πεζοπορική διαδρομή: Μηλίνα-Χοντρή Άμμος-Μαύρη Πέτρα από τον ιστότοπο https://el.wikiloc.com/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Βορειοϊρλανδικές βουλευτικές εκλογές 2022

Στις 5 Μαΐου 2022 διεξήχθησαν **βουλευτικές εκλογές στη [[Βόρεια Ιρλανδία]]**, για να εκλεγούν τα 90 μέλη της Βορειοϊρλανδικής Συνέλευσης.

## Ιστορικό
Μετά τις εκλογές του 2017 στη Συνέλευση μπήκαν 8 κόμματα, με το ΔΕΚ και το Σιν Φέιν να είναι τα μεγαλύτερα. Είχαν προθεσμία μέχρι τις 27 Μαρτίου 2017 για να σχηματίσουν το Εκτελεστικό της Συνέλευσης, αλλά δεν κατέληξαν σε συμφωνία. Όταν πέρασε η προθεσμία, τους δόθηκε περισσότερος χρόνος για να συνεχίσουν τις διαπραγματεύσεις. Τρία χρόνια μετά, τον Ιανουάριο του 2020, τα μέλη της Συνέλευσης εξέλεξαν την Αρλίν Φόστερ (ΔΕΚ) για Α' Υπουργό και την Μισέλ Ο'Νίλ (Σιν Φέιν) για αναπληρώτρια Α' Υπουργό, και σχημάτισαν ένα Εκτελεστικό στο οποίο συμμετείχαν τα 5 κύρια κόμματα: ΔΕΚ, Σιν Φέιν, ΣΔΕΚ, ΕΚΟ και ΚΣΒΙ.

Στις 27 Απριλίου 2021 η Αρλίν Φόστερ παραιτήθηκε από την ηγεσία του ΔΕΚ και στις 14 Ιουνίου 2021 παραιτήθηκε από τη θέση της Α' Υπουργού. Στις 17 Ιουνίου 2021, ο 39χρονος Πολ Γκίβαν ανέλαβε καθήκοντα ως Α' Υπουργός, και ήταν ο νεαρότερος Α' Υπουργός στην ιστορία της Βόρειας Ιρλανδίας ως τότε. Στις 3 Φεβρουαρίου 2022 ο Πολ Γκίβαν παραιτήθηκε από τη θέση του Α' Υπουργού, διαμαρτυρόμενος για το Πρωτόκολλο Βόρειας Ιρλανδίας. Κατά συνέπεια, και η Μισέλ Ο'Νίλ έχασε τη θέση της ως αναπληρώτρια Α' Υπουργός, αφού τα δύο γραφεία είναι συνδεδεμένα. Συζητήθηκε η πιθανότητα να προκηρυχθούν πρόωρες εκλογές, αλλά τελικά οι θέσεις έμειναν κενές για τρεις μήνες.

## Εκλογικό σύστημα
Τα 90 μέλη της Συνέλευσης εκλέγονται με μεταφερόμενη μονοσταυρία από 18 πενταεδρικές εκλογικές περιφέρειες. Οι εκλογείς ψηφίζουν κατατάσσοντας τους υποψήφιους κατά σειρά προτίμησης, δηλαδή πρέπει να γράψουν τον αριθμό 1 για τον υποψήφιο που είναι η πρώτη προτίμηση τους, 2 για τη δεύτερη, 3 για την τρίτη, κ.ο.κ. Μπορούν να ψηφίσουν όσους υποψήφιους θέλουν.

## Πολιτικά κόμματα

Στις 27 Απριλίου 2021 η Αρλίν Φόστερ, η οποία ήταν αρχηγός του ΔΕΚ από τις 17 Δεκεμβρίου 2015, παραιτήθηκε από την ηγεσία του κόμματος. Στις εκλογές ηγεσίας του ΔΕΚ στις 14 Μαΐου 2021, οι οποίες ήταν οι πρώτες εκλογές ηγεσίας που έκανε το κόμμα από τότε που ιδρύθηκε, το 1971, ο Έντουιν Πουτς εξελέγη αρχηγός του ΔΕΚ με 19 από 36 ψήφους. Σύμφωνα με το καταστατικό του κόμματος, δικαίωμα ψήφου στις εκλογές ηγεσίας είχαν τα 8 μέλη της Βουλής των Κοινοτήτων και τα 26 μέλη της Συνέλευσης της Βόρειας Ιρλανδίας. Η θητεία του στη θέση του αρχηγού ήταν πολύ σύντομη, παραιτήθηκε σε λιγότερο από ένα μήνα. Στις εκλογές ηγεσίας του ΔΕΚ στις 22 Ιουνίου 2021 ο Σερ Τζέφρι Ντόναλντσον ήταν ο μοναδικός υποψήφιος και εξελέγη αρχηγός του κόμματος χωρίς ψηφοφορία. 

## Δημοσκοπήσεις
Από τις προηγούμενες εκλογές μέχρι αυτές έχουν γίνει πολλές δημοσκοπήσεις, στις οποίες αντιπροσωπευτικός αριθμός ατόμων ρωτήθηκαν ποιο κόμμα θα ψηφίσουν. 

## Αποτελέσματα

## Παραπομπές


Κατηγορία:Εκλογές του 2022
Κατηγορία:Βόρεια Ιρλανδία
3375 Έιμυ

Ο **Έιμυ (Amy)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,6. Ανακαλύφθηκε το 1981 από την Αμερικανίδα αστρονόμο Κάρολυν Σουμέικερ, που παρατηρούσε από το Αστεροσκοπείο του Πάλομαρ, που του έδωσε το όνομα μιας συγγενούς της, της Έιμυ Σουμέικερ Πρέσκοτ (*Amy Shoemaker Prescott*).

## Φυσικά χαρακτηριστικά
Η μέση διάμετρος του Έιμυ εκτιμάται σε 6,7 ± 0,1 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,125. Ο Έιμυ περιστρέφεται γύρω από τον εαυτό του μία φορά κάθε 3 ώρες περίπου.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Ειμυ
Εκτροχιασμός αμαξοστοιχίας στο Αουάς

Στις 13 Ιανουαρίου 1985, η ταχεία αμαξοστοιχία εκτροχιάστηκε σε καμπύλη γέφυρα πάνω από το φαράγγι του ποταμού Αουάς στο Αουάς (Awash) της Αιθιοπίας . Ο επίσημος απολογισμός των νεκρών ήταν 428, με περισσότερους από 500 τραυματίες.

## Δυστύχημα
Στις 13 Ιανουαρίου 1985, ένα τρένο εξπρές ταξίδευε από την Ντιρέ Ντάουα προς την Αντίς Αμπέμπα στη σιδηροδρομική γραμμή από το Τζιμπουτί . Ήταν υπερπλήρες, με περίπου 1.000 επιβάτες. Διασχίζοντας την καμπύλη μήκους 12 μέτρων γέφυρα πάνω από τη χαράδρα στο Αουάς, τέσσερα από τα βαγόνια του τρένου εκτροχιάστηκαν, ξεκινώντας από το τελευταίο. Όλα έπεσαν στη χαράδρα.   

Οι αρχικές αναφορές έκαναν λόγο για 449 νεκρούς.   Το ραδιόφωνο της Αιθιοπίας αργότερα ανέφερε 428 θανάτους.  Περισσότεροι από 500 φέρεται να έχουν τραυματιστεί. 

Το δυστύχημα ήταν το πιο θανατηφόρο σιδηροδρομικό δυστύχημα στην Αφρική και ήταν εκείνη την εποχή το τρίτο πιο θανατηφόρο σιδηροδρομικό δυστύχημα παγκοσμίως.   

## Αιτία
Το Υπουργείο Μεταφορών της Αιθιοπίας απέδωσε τη συντριβή στην υπερβολική ταχύτητα στην καμπύλη. Ο μηχανοδηγός συνελήφθη.   

## Παραπομπές


Κατηγορία:Σιδηροδρομικά ατυχήματα και δυστυχήματα
3380 Αβάτζι

Ο **Αβάτζι (Awaji)** είναι αστεροειδής που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1940 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης και του έδωσε το όνομα του νησιού Αβάτζι της Ιαπωνίας.

Τα φυσικά χαρακτηριστικά του Αβάτζι είναι άγνωστα.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Αβατζι
Δαφνοκέρασος

Η **δαφνοκέρασος** (επιστημονική ονομασία: *Prunus laurocerasus*), επίσης γνωστό ως **λαουροκέρασο**, είναι αειθαλές φυτό της οικογένειας Ροδίδες, ιθαγενές σε περιοχές κοντά στη Μαύρη Θάλασσα, στη νοτιοδυτική Ασία και τη νοτιοανατολική Ευρώπη, από την Αλβανία και τη Βουλγαρία ανατολικά μέσω Τουρκίας στα βουνά του Καυκάσου και στο βόρειο Ιράν. 

Τα κοινά ονόματά του αναφέρονται στην ομοιότητα του φυλλώματος και της εμφάνισης με τη δάφνη (*Laurus nobilis*, στην οικογένεια Λαουρίδες), και όπως η δάφνη, το δαφνοκέρασο χρησιμοποιήθηκε για την κατασκευή δάφνινων στεφανιών, αλλά τα δύο φυτά δεν συνδέονται στενά.

## Περιγραφή
thumb|left|Τα άνθη της δαφνοκέρασου
Το δαφνοκέρασο είναι αειθαλής θάμνος ή μικρό έως μεσαίου μεγέθους δέντρο, με ύψος 5 με 15 μέτρα, σπάνια έως 18 μέτρα, με πλάτος κορμού έως 60&nbsp;εκατοστά. Τα φύλλα είναι σκούρα πράσινα, δερματώδη, γυαλιστερά, με μήκος (5–)10–25(–30)&nbsp;εκ. και πλάτος 4–10&nbsp;εκ., με λεπτό οδοντωτό περιθώριο. Τα φύλλα μπορεί να έχουν άρωμα αμυγδάλου όταν συνθλίβονται. Τα μπουμπούκια εμφανίζονται νωρίς την άνοιξη και ανοίγουν στις αρχές του καλοκαιριού σε όρθιους 7-15&nbsp;βότρυες με 30–40 λουλούδια. Κάθε λουλούδι έχει διάμετρο ένα εκατοστό, με πέντε κρεμ-λευκά πέταλα και πολυάριθμους κιτρινωπούς στήμονες με γλυκιά μυρωδιά. Ο καρπός είναι ένα μικρό κεράσι διαμέτρου 1–2&nbsp;εκατοστών και μαυρίζει όταν ωριμάσει στις αρχές του φθινοπώρου.

## Καλλιέργεια
Η δαφνοκέρασος είναι ένα ευρέως καλλιεργούμενο καλλωπιστικό φυτό, που χρησιμοποιείται για φύτευση σε κήπους και πάρκα σε εύκρατες περιοχές παγκοσμίως. Συχνά χρησιμοποιείται για φράκτες. Οι περισσότερες ποικιλίες είναι ανθεκτικοί θάμνοι που μπορούν να ανταπεξέλθουν σε δύσκολες συνθήκες ανάπτυξης, συμπεριλαμβανομένων των σκιερών και ξηρών συνθηκών, και οι οποίοι ανταποκρίνονται καλά στο κλάδεμα.

Καλλιεργούνται περισσότερες από 40 ποικιλίες.

## Άλλες χρήσεις
Το φύλλωμα χρησιμοποιείται επίσης για κομμένο πράσινο στην ανθοκομία.
μικρογραφία| Δαφνοκέρασα
Οι καρποί είναι στυφοί αλλά βρώσιμοι. Περιέχουν μικρές ποσότητες υδροκυανίου: οποιοδήποτε φρούτο έχει πικρή γεύση (που υποδηλώνει μεγαλύτερες συγκεντρώσεις υδροκυανίου) δεν πρέπει να καταναλώνεται. Οι σπόροι μέσα στον καρπό (και τα φύλλα) περιέχουν μεγαλύτερες συγκεντρώσεις υδροκυανίου και δεν πρέπει να καταναλώνονται. Η τοξικότητα του σπόρου μέσα στον καρπό είναι παρόμοια με την τοξικότητα των κυανιούχων σπόρων μέσα στα βερίκοκα και τα ροδάκινα.

## Τοξικότητα
Τα φύλλα και οι σπόροι μπορεί να προκαλέσουν σοβαρή ενόχληση στον άνθρωπο εάν καταποθούν. Οι σπόροι που περιέχονται στα κεράσια είναι δηλητηριώδεις όπως και το υπόλοιπο φυτό, περιέχουν κυανογόνους γλυκοσίδες και αμυγδαλίνη. Αυτή η χημική σύνθεση είναι που δίνει την οσμή αμυγδάλου όταν τα φύλλα συνθλίβονται. Το δαφνόνερο, μια απόσταξη από μέρη του φυτού, περιέχει πρωσικό οξύ (υδροκυάνιο) και άλλες ενώσεις και είναι τοξικό.

## Παραπομπές


Κατηγορία:Χλωρίδα της Βουλγαρίας
Κατηγορία:Χλωρίδα της Αλβανίας
Κατηγορία:Χλωρίδα της Δυτικής Ασίας
Κατηγορία:Ευρωπαϊκή χλωρίδα
Κατηγορία:Προύμνη
Κατηγορία:Είδη ελαχίστης ανησυχίας (LC)
Κατηγορία:Καλλωπιστικά δέντρα
3382 Κάσιντυ

Ο **Κάσιντυ (Cassidy)** είναι μικρός αστεροειδής, που περιφέρεται στην εσωτερική περιοχή (την προς τον `Ηλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,2. Ανακαλύφθηκε το 1948 από τον Αμερικανό αστρονόμο Χένρυ Λη Τζίκλας, που παρατηρούσε από το Αστεροσκοπείο Λόουελ στο Φλάγκσταφ (Αριζόνα). Ο αστεροειδής πήρε το όνομά του προς τιμή του Αμερικανού ειδικού των μετεωριτών Γουίλιαμ Α. Κάσιντυ (*William A. Cassidy*, γενν. 1928).

Εξαιτίας και της σημαντικής εκκεντρότητας της τροχιάς του, ο Κάσιντυ προσέγγιζει κατά το περιήλιό του το εσώτατο όριο της Κύριας Ζώνης.

## Φυσικά χαρακτηριστικά
Η μέση διάμετρος του Κάσιντυ εκτιμάται σε 6,4 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,23. Ο Κάσιντυ περιστρέφεται γύρω από τον εαυτό του μία φορά κάθε 4 ώρες και 15,5 λεπτά.

## Πηγές - εξωτερικοί σύνδεσμοι
* Τροχιακές παράμετροι, τροχιά κ.ά. από το JPL

Κασιντυ
Τίτος Αινείας

Με το λογοτεχνικό ψευδώνυμο **Τίτος Αινείας** είναι γνωστός ο Έλληνας διηγηματογράφος **Σταύρος Κοκκινέας** (γενν. 1916).

Ο Κοκκινέας γεννήθηκε στη Σαϊδώνα της Μεσσηνιακής Μάνης. Μαθητής ακόμα του Γυμνασίου Φιλιατρών, σε ηλικία 16 ετών, τύπωσε την πρώτη ποιητική συλλογή του με τον τίτλο «Τίποτα από το τίποτα». Σπούδασε νομική και εξάσκησε το δικηγορικό επάγγελμα. Παραλλήλως, δημοσίευε στίχους, μελέτες και άλλα κείμενα σε διάφορα περιοδικά και εφημερίδες των Αθηνών και της επαρχίας. Εξέδωσε σε βιβλία 4 τόμους παιδικών παραμυθιών με βάση ελληνικά λαϊκά παραμύθια. Βραβεύθηκε με το Α΄ Βραβείο σε πανελλήνιο διαγωνισμό διηγήματος της Εργατικής Εστίας με το διήγημά του υπό τον τίτλο «6223». Μερικά από τα βιβλία του είναι τα εξής:

* *Εύθυμα ελληνικά παραμύθια* (1949)
* *Ο καθένας στη δουλειά του και άλλα διηγήματα* (1952)
* *Μορφές αγίων* (1957)
* *Παραμύθια για παιδιά* (1959)

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 796

Αινειας, Τιτος
3385 Μπρονίνα

μικρογραφία|Η τροχιά του αστεροειδούς 3385 Μπρονίνα
Η **Μπρονίνα (Bronnina)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,6. Ανακαλύφθηκε το 1978 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας.

## Φυσικά χαρακτηριστικά
Η μέση διάμετρος της Μπρονίνας εκτιμάται σε μόλις 4,4 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,321 ± 0,057.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Μπρονινα
Λίφφορντ

Το **Λίφφορντ** (ιρλανδικά: Leifear) είναι κωμόπολη της κομητείας Ντονηγκόλ στην Ιρλανδία, καθώς και το διοικητικό κέντρο της κομητείας και η έδρα του συμβουλίου της κομητείας Ντονηγκόλ, αν και η πόλη Λεττερκέννυ συχνώς λανθασμένα κατέχει αυτόν τον ρόλο.

Το Λίφφορντ βρίσκεται στην περιοχή της κοιλάδας Φινν του ανατολικού Ντονηγκόλ, όπου ο ποταμός Φινν συναντά τον ποταμό Μουρν για να δημιουργήσει τον ποταμό Φόυλ. Το ρυάκι Μπερν Ντέιλ, το οποίο ρέει μέσω του Μπάλλιντραιτ, ρέει στον ποταμό Φόυλ στα βόρεια προάστια του Λίφφορντ.

Σύμφωνα με την απογραφή του 2016, έχει πληθυσμό 1.626 κατοίκους.

## Παραπομπές


Κατηγορία:Πόλεις της Ιρλανδίας
Τατιάνα Γκορίτσεβα

Η **Τατιάνα Γκορίτσεβα** (12 Αυγούστου 1947 – 23 Σεπτεμβρίου 2025) ήταν Ρωσίδα θεολόγος, φιλόσοφος και φεμινίστρια. Γεννήθηκε και απεβίωσε στο Λένινγκραντ - Αγία Πετρούπολη.

Η Γκορίτσεβα σπούδασε στο Πολιτειακό Πανεπιστήμιο του Λένινγκραντ, όπου είχε καθηγητή τον Μπαρίς Παραμόνοφ. Η πρώτη της ειδίκευση ήταν ο γαλλικός και γερμανικός υπαρξισμός, και αλληλογράφησε με τον Μάρτιν Χάιντεγκερ. Το 1973 ξεκίνησε ένα θεολογικό-φιλοσοφικό σεμινάριο μαζί με τον τότε σύζυγό της Βίκτορ Κριβούλιν, το οποίο εξελίχθηκε στη θρησκευτική ομάδα «37» διαφωνούντων με το καθεστώς, που εξέδιδε ένα περιοδικό «σαμιζντάτ» με τον ίδιο τίτλο (*37*). Το 1974 η Τατιάνα Γκορίτσεβα έγινε πιστή της Ορθόδοξης Εκκλησίας.

Συνεργάσθηκε με την Τατιάνα Μαμόνοβα στο φεμινιστικό περιοδικό «σαμιζντάτ» με τίτλο *Γυναίκα και Ρωσία*, που εμφανίσθηκε το 1979. Μετά την απέλαση της Μαμόνοβα από τη Σοβιετική Ένωση, η Γκορίτσεβα και οι συνάδελφοί της στο Λένινγκραντ σχημάτισαν άλλη μία ομάδα γυναικών, γνωστή ως «Λέσχη της Μαρίας». Κατόπιν, το 1980, η Γκορίτσεβα υποχρεώθηκε να εγκαταλείψει τη Σοβιετική Ένωση, οπότε εγκαταστάθηκε στο Παρίσι. Εκεί ίδρυσε το φιλοσοφικό και θεολογικό περιοδικό *Conversations*, που εκδιδόταν από το 1983 μέχρι το 1991.

Η Γκορίτσεβα χαρακτήριζε τον σύγχρονο Δυτικό πολιτισμό ως «μεταμηδενιστικό», εξαιτίας της αδιαφορίας του προς τη θρησκεία. Ωστόσο θεωρούσε αυτή την έλλειψη ενδιαφέροντος ως δυνητικώς συγγενική με τη «θεία κένωσιν» του Ιησού Χριστού, που επιτρέπει στα πεζά καθημερινά πράγματα να ενδυθούν ένα νέο, πνευματικό νόημα. Διαγίγνωσκε τον σύγχρονο πολιτισμό ως επιδεικνύοντα έναν συμβατικό κυνισμό, τον οποίο θεωρούσε αντίθετο με την προσωπική ελευθερία και αντισυμβατικότητα των αρχαίων κυνικών φιλοσόφων, η οποία έδειχνε τον δρόμο προς τον ασυμβίβαστο ριζοσπαστισμό των «δια Χριστόν σαλών»:

*«Οι δια Χριστόν σαλοί, όπως και οι αρχαίοι κυνικοί, είναι πλήρως απελευθερωμένοι από την κοινή λογική και από όλες τις συμβάσεις του ανθρώπινου βίου [...] Η έλλειψη καθωσπρεπισμού τους είναι τόση, ώστε θα μπορούσαν να συγκαταλεχθούν στους ήρωες του Ραμπελαί. Είναι γκροτέσκοι και κάποτε φαίνονται, όπως και οι αρχαίοι κυνικοί, σαν ζώα»*

Απεβίωσε σε ηλικία 78 ετών, στις 23 Σεπτεμβρίου 2025.

## Μερικά βιβλία της
### Στην αγγλική
* *Talking about God is dangerous: my experiences in the East and in the West* (1986)
* *Cry of the spirit: witnesses to faith in the Soviet Union* (1989)

### Στην ελληνική
* *Η τρέλα τού να είσαι Χριστιανός*
## Παραπομπές


## Πηγές
* Mikhail Epstein: *Ideas Against Ideocracy: Non-Marxist Thought of the Late Soviet Period (1953–1991)*, Bloomsbury Publishing, 2021, σσ. 103-105

Γκοριτσεβα, Τατιανα
Λαντάνα

Η ***Λαντάνα*** (επιστημονική ονομασία: ***Lantana***) είναι γένος περίπου 150 ειδών πολυετών ανθοφόρων φυτών στην οικογένεια των Ιεροβοτανίδων. Είναι ιθαγενείς σε τροπικές περιοχές της Αμερικής και της Αφρικής, αλλά υπάρχουν ως εισαγόμενο είδος σε πολλές περιοχές, ειδικά στην περιοχή Αυστραλίας - Ειρηνικού, στο νότιο και βορειοανατολικό τμήμα της Ινδίας. Το γένος περιλαμβάνει τόσο ποώδη φυτά όσο και θάμνους που αναπτύσσονται σε ύψος 0,5 με 2 μέτρα. Η γενική ονομασία προέρχεται από την ύστερη λατινική γλώσσα, όπου αναφέρεται στο μη συγγενικό *Viburnum lantana*.

Οι αρωματικές συστάδες λουλουδιών της Λαντάνας (που ονομάζονται σκιάδια) είναι ένα μείγμα από κόκκινα, πορτοκαλί, κίτρινα ή μπλε και λευκά άνθη. Υπάρχουν και άλλα χρώματα καθώς επιλέγονται νέες ποικιλίες. Τα άνθη συνήθως αλλάζουν χρώμα καθώς ωριμάζουν, με αποτέλεσμα οι ταξιανθίες να είναι δίχρωμες ή τρίχρωμες.

## Οικολογία
Ορισμένα είδη είναι χωροκατακτητικά και θεωρούνται επιβλαβή ζιζάνια, όπως στη Νότια Ασία, τη Νότια Αφρική και την Αυστραλία. Στις Ηνωμένες Πολιτείες, οι λαντάνες έχουν εγκλιματιστεί στα νοτιοανατολικά, ιδιαίτερα στις παράκτιες περιοχές της Καρολίνας, της Τζόρτζια, της Φλόριντα και τις ακτές του κόλπου του Μεξικού. 

Η εξάπλωση της λαντάνας υποβοηθάται από το γεγονός ότι τα φύλλα της είναι δηλητηριώδη για τα περισσότερα ζώα και έτσι αποφεύγονται από τα φυτοφάγα, ενώ ο καρπός τους είναι λιχουδιά για πολλά πουλιά. Αυτά διανέμουν τους σπόρους και έτσι συμβάλλουν άθελά τους στην υποβάθμιση του εγχώριου οικοσυστήματος τους. 

Οι λαντάνες είναι χρήσιμες ως μελιτοφόρα φυτά μελιού, και τα είδη *L. camara,* *L. lilacina* και *L. trifolia* φυτεύονται μερικές φορές για το σκοπό αυτό.

## Χρήσεις
δεξιά|μικρογραφία| Πολύχρωμο λουλούδι λαντάνας
Τα είδη *Λαντάνας* καλλιεργούνται ευρέως για τα άνθη τους σε τροπικά και υποτροπικά περιβάλλοντα και (ως ετήσιο φυτό) σε εύκρατα κλίματα.

Τα περισσότερα από τα φυτά που πωλούνται ως λαντάνες είναι τους είδους *L.nbsp;camara* και των υβριδίων τους ή *L. montevidensis*. Υπάρχουν πολυάριθμες ποικιλίες. Η *Lantana montevidensis* έχει μπλε (ή λευκά) λουλούδια όλο το χρόνο. Το φύλλωμά του είναι σκούρο πράσινο και έχει χαρακτηριστική οσμή.

Αν και οι λαντάνες είναι γενικά ανθεκτικές και, όντας κάπως τοξικές, συνήθως απορρίπτονται από τα φυτοφάγα ζώα, μπορεί να μολυνθούν από παράσιτα.

Η βρωσιμότητα των καρπών της λαντάνας αμφισβητείται. Μερικοί ειδικοί ισχυρίζονται ότι τα μούρα της λαντάνας είναι βρώσιμα όταν είναι ώριμα, αν και όπως πολλά φρούτα είναι ήπια δηλητηριώδη εάν καταναλωθούν ενώ είναι ακόμη πράσινα. Άλλοι ειδικοί ισχυρίζονται ότι η πειραματική έρευνα δείχνει ότι τόσο τα άγουρα όσο και τα ώριμα μούρα *λαντάνας* είναι δυνητικά θανατηφόρα.

Εκχυλίσματα *Lantana camara* μπορούν να χρησιμοποιηθούν για την προστασία του λάχανου από την αφίδα *Lipaphis erysimi*.

## Παραπομπές


Κατηγορία:Καλλωπιστικά φυτά
Κατηγορία:Ιεροβοτανοειδή
Σινοβρετανική Κοινή Διακήρυξη του 1984

[μικρογραφία|Το [Μέγαρο του Λαού, Πεκίνο|Μέγαρο του Λαού, στο Πεκίνο. Εκεί υπογράφηκε στις 19 Δεκεμβρίου του 1984 η Σινοβρετανική Κοινή Διακήρυξη μεταξύ των πρωθυπουργών των δύο κρατών: της Μάργκαρετ Θάτσερ, και του Ζάο Ζιγιάνγκ.]]
Η **Σινοβρετανική Κοινή Διακήρυξη** ήταν μία συνθήκη που υπογράφτηκε μεταξύ του Ηνωμένου Βασιλείου και της Κίνας **το 1984** και προέβλεπε την μεταβίβαση της κυριαρχίας του Χονγκ Κονγκ από την Βρετανία στην Κίνα. Έως τότε το Χονγκ Κονγκ αποτελούσε Βρετανική Αποικία. Συγκεκριμένα, συμφωνήθηκε ότι το 1997 η Βρετανία θα επέστρεφε Χονγκ Κονγκ, ενώ, από την άλλη, η Κίνα υποσχέθηκε ότι το καπιταλιστικό σύστημα και οι πολιτικές ελευθερίες που απολάμβανε το Χονγκ Κονγκ θα διατηρούνταν ανέγγιχτα για 50 χρόνια, σύμφωνα με το περίφημο μοντέλο «μία χώρα, δύο συστήματα».

Το Χονγκ Κονγκ ήταν μέρος της Βρετανικής Αυτοκρατορίας από το 1842, όταν η Κίνα παραχώρησε επ' αόριστον το Νησί του Χονγκ Κονγκ στην Βρετανία, λόγω της ήττας της στον πρώτο πόλεμο του οπίου. Στην συνέχεια, η επικράτεια της αποικίας επεκτάθηκε σε δύο φάσεις: αρχικά το 1860 η Κίνα παραχώρησε την χερσόνησο της Καουλόυν στην Βρετανία, επίσης επ' αόριστον, και έπειτα το 1898, όταν παραχώρησε τα Νέα Εδάφη στο Χονγκ Κονγκ, με μία σύμβαση η οποία έληγε μετά από 99 χρόνια, δηλαδή το 1997.  Δεδομένου ότι τα Νέα Εδάφη αποτελούσαν το 92% της επικράτειας του Χονγκ Κονγκ, η διατήρηση της αποικίας χωρίς τα Νέα Εδάφη δεν ήταν βιώσιμη λύση. Για αυτόν τον λόγο οι δύο πλευρές, η Βρετανία και η Κίνα, ξεκίνησαν το 1982 μία σειρά διαπραγματεύσεων για να καθοριστεί ποιο θα ήταν το καθεστώς του Χονγκ Κονγκ μετά το 1997. Αρχικά, το Ηνωμένο Βασίλειο επεδίωκε ανανέωση της σύμβασης των Νέων Εδαφών. Κάτι τέτοιο όμως απορρίφθηκε από το Πεκίνο ως απαράδεκτο. Η Κίνα είχε ως στόχο την ολική επανένωση του Χονγκ Κονγκ, κάτι το οποίο θα επιδίωκε πάση θυσία. Για αυτό, έκανε φάνερό στους Βρετανούς διαπραγματευτές ότι δεν απέκλειε ακόμα και την στρατιωτική παρέμβαση, παρόλο που δεν την προτιμούσε, επειδή δεν ήθελε να αναστατώσει του επενδυτές της περιοχής. Ήταν σαφές ότι, λόγω της μεγάλης εγγύτητας της αποικίας στην Ηπειρωτική Κίνα, η Βρετανία, σε περίπτωση εισβολής της Κίνας, δεν θα μπορούσε να υπερασπιστεί την αποικία της, όπως είχε κάνει αποτελεσματικά με τις νήσους Φώκλαντ το 1982 στον ομώνυμο πόλεμο κατά της Αργεντινής. Μετά από μακρές διαβουλεύσεις τελικά οι δύο πλευρές συμφώνησαν.

Η συμφωνία προέβλεπε, κατ' αρχήν, ότι η κυριαρχία ολόκληρου του Χονγκ Κονγκ θα μεταβιβαζόταν από το Ηνωμένο Βασίλειο στην Κίνα. Η τελευταία όμως διακήρυξε ότι το Χονγκ Κονγκ θα απολάμβανε έναν υψηλό βαθμό αυτονομίας: θα είχε ανεξάρτητο δικαστικό σύστημα, δικό του κοινοβούλιο και δική του κυβέρνηση η οποία θα μπορούσε να καθορίζει αυτόνομα πολιτικές. Στην ουσία, το Χονγκ Κονγκ θα ακολουθούσε μόνο την εξωτερική και στρατιωτική πολιτική του Πεκίνου.

## Παραπομπές


Κατηγορία:Πολιτική του Χονγκ Κονγκ
Κατηγορία:Ιστορία του Ηνωμένου Βασιλείου
Κατηγορία:Ιστορία της Κίνας
Κατηγορία:Συνθήκες
3388 Τσανγκχιντσί

Ο **Τσανγκχιντσί (Tsanghinchi)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως αυτό ορίζεται για το Ηλιακό Σύστημα) 12,8. Ανακαλύφθηκε το 1981 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομα του προς τιμή του Τσανγκ Χιν-τσι (曾憲梓), Κινέζου επιχειρηματία, πολιτικού και υποστηρικτή της αεροδιαστημικής και της εκπαιδεύσεως.

Αξιοσημείωτες είναι η σημαντική εκκεντρότητα της τροχιάς του Τσανγκχιντσί και κυρίως η μεγάλη κλίση της ως προς την εκλειπτική, περίπου 25 μοίρες.

## Φυσικά χαρακτηριστικά
Η μέση διάμετρος του Τσανγκχιντσί εκτιμάται σε 6,3 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,34 ± 0,10. Ο Τσανγκχιντσί περιστρέφεται γύρω από τον εαυτό του μία φορά κάθε 3 ώρες και 15 λεπτά.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Τσανγκχιντσι
3390 Ντεμανέ

Ο **Ντεμανέ (Demanet)** είναι διπλός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1980 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή της πόλεως Ναμύρ του Βελγίου.

## Φυσικά χαρακτηριστικά
Η μέση διάμετρος του Ντεμανέ εκτιμάται σε 6,8 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,18 ± 0,03. Ο Ντεμανέ περιστρέφεται γύρω από τον εαυτό του μία φορά κάθε 13 ώρες 51 λεπτά και 15 δευτερόλεπτα.

Στις 24 Απριλίου 2021 ανακαλύφθηκε ότι ο Ντεμανέ έχει έναν δορυφόρο με μέσες διαστάσεις 1 χιλιόμετρο περίπου.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Ντεμανε
Κέιλι ΜακΈνανι

Η **Κέιλι Μισέλ ΜακΈνανι** (αγγλικά: *Kayleigh Michelle McEnany*, 18 Απριλίου 1988), είναι Αμερικανίδα πολιτική σχολιαστής, συγγραφέας και πρώην κυβερνητική αξιωματούχος, που υπηρέτησε ως 33η Εκπρόσωπος Τύπου του Λευκού Οίκου υπό την προεδρία Τραμπ από τον Απρίλιο του 2020 έως τον Ιανουάριο του 2021. Είναι μέλος του Ρεπουμπλικανικού Κόμματος. Σήμερα, εργάζεται ως οικοδέσποινα στην εκπομπή ειδήσεων του Fox News "Outnumbered". 

Από το 2017 έως το 2019, ήταν εκπρόσωπος της Ρεπουμπλικανικής Εθνικής Επιτροπής (RNC). Εργάστηκε για την προεδρική εκστρατεία του Ντόναλντ Τραμπ από το 2019 έως το 2020. 

## Βιογραφία
Η Κέιλι ΜακΈνανι, γεννήθηκε τον Απρίλιο του 1988 στην Τάμπα της Φλόριντα, όπου και μεγάλωσε. Αποφοίτησε από το ιδιωτικό καθολικό Λύκειο θηλέων "Academy of the Holy Names" το 2006. Σπούδασε Διεθνή Πολιτική και Πολιτικές Επιστήμες στο Πανεπιστήμιο Τζορτζτάουν στην Ουάσινγκτον, και έλαβε πτυχίο (BA) το 2010. Αργότερα, εγγράφθηκε στη Νομική Σχολή του Πανεπιστημίου του Μαϊάμι, προκειμένου να σπουδάσει Νομική. Στη συνέχεια, έλαβε μετεγγραφή και συνέχισε τις σπουδές τις στο Πανεπιστήμιο Χάρβαρντ, απ'όπου έλαβε πτυχίο (JD) το 2016. 

### Προσωπική ζωή
Η ΜακΈνανι, είναι παντρεμένη με τον Σον Γκιλμάρτιν από τον Νοέμβριο του 2017. Έχουν αποκτήσει μαζί μία κόρη.

## Παραπομπές


## Εξωτερικοί σύνδεσμοι
* 

Κατηγορία:Εκπρόσωποι Τύπου του Λευκού Οίκου
Κατηγορία:Λευκός Οίκος
Κατηγορία:Πρώτη προεδρία του Ντόναλντ Τραμπ
Κατηγορία:Κυβερνητικοί αξιωματούχοι
Κατηγορία:Αξιωματούχοι του Λευκού Οίκου
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί παρουσιαστές
Κατηγορία:Αμερικανοί πολιτικοί
Κατηγορία:Απόφοιτοι του Πανεπιστημίου Χάρβαρντ
Διεθνής Γύρος Ρόδου

Ο **Διεθνής Γύρος Ρόδου** είναι αγώνας ποδηλασίας δρόμου, που πραγματοποιείται την άνοιξη κάθε έτους στο νησί της Ρόδου. Διεξήχθη για πρώτη φορά το 1987. Μετά από διάλειμμα αρκετών ετών, έλαβε χώρα ξανά μεταξύ 1995 και 2003. Μετά από ένα ακόμη διάλειμμα, ο Γύρος έχει επιστρέψει στο αγωνιστικό ημερολόγιο της Διεθνούς Ποδηλατικής Ένωσης (UCI) μαζί με το Διεθνές Γκραν Πρί Ρόδου από το 2017 και αποτελεί μέρος του UCI Europe Tour.

## Αποτελέσματα

## Δείτε ακόμη
Γκραν Πρι Ρόδου

Γύρος Ελλάδας

## Παραπομπές

Κατηγορία:Ποδηλασία στην Ελλάδα
Κατηγορία:Αθλητισμός στη Ρόδο
Εθνική Βιβλιοθήκη της Σενεγάλης

Η **Εθνική Βιβλιοθήκη της Σενεγάλης** - είναι η εθνική βιβλιοθήκη που βρίσκεται στην πρωτεύουσα Ντακάρ. Ιδρύθηκε το 1976 και το 1979 προσαρτήθηκε στα Εθνικά Αρχεία. Ως εκ τούτου, ο ρόλος αυτός ασκείται από τη Βιβλιοθήκη των Αρχείων της Σενεγάλης (Bibliothèque des Archives du Sénégal).

## Ιστορία
Η Εθνική Βιβλιοθήκη της Σενεγάλης ιδρύθηκε με το διάταγμα αριθ. 76-493 της 5ης Μαΐου 1976. Της παραχωρήθηκε το δικαίωμα να λάβει νόμιμη κατάθεση . Δεδομένου ότι δεν της παραχωρήθηκε κτίριο ή προϋπολογισμό για την αγορά βιβλίων και την πρόσληψη βιβλιοθηκονόμων, δεν μπόρεσε να ξεκινήσει τις δραστηριότητές της. Με το διάταγμα της 5ης Οκτωβρίου 1979, ενσωματώθηκε στα Εθνικά Αρχεία της Σενεγάλης. Σύμφωνα με το νόμο της 3ης Απριλίου 2002, η Εθνική Βιβλιοθήκη ανέκτησε την αυτονομία της και στο κέντρο του Ντακάρ, ο τότε πρόεδρος Αμπντού Ντιούφ σχεδίασε την ανέγερση ενός κτιρίου γι' αυτήν. Οι εργασίες ξεκίνησαν το 1999, αλλά σταμάτησαν ένα χρόνο αργότερα μετά τις επόμενες προεδρικές εκλογές[2]. Μετά τις εκλογές του 2012, ο νέος πρόεδρος Μακί Σαλ υποσχέθηκε να συνεχίσει την κατασκευή ενός κτιρίου για τη βιβλιοθήκη, αλλά μέχρι το 2019 δεν είχε κατασκευαστεί .

Κατά συνέπεια, τον ρόλο της εθνικής βιβλιοθήκης αναλαμβάνει η Βιβλιοθήκη των Αρχείων της Σενεγάλης. Από το 1982, έχει εκχωρήσει ISSN  και δημοσιεύει εθνική βιβλιογραφία .

## Συλλογή
Σύμφωνα με διάταγμα του 1976, η βιβλιοθήκη δικαιούται νόμιμο αντίγραφο όλων των δημοσιεύσεων που εκδίδονται στη Σενεγάλη. Η βιβλιοθήκη λαμβάνει 4 αντίγραφα βιβλίων, φυλλαδίων, δακτυλογραφημένων κειμένων, παρτιτούρων, μουσικών εκτυπώσεων, καρτ ποστάλ, δίσκων και ταινιών που έχουν εκδοθεί στη Σενεγάλη. Το 2007, η συλλογή περιελάμβανε 30.000 τόμους, μεταξύ των οποίων: 29.800 βιβλία και φυλλάδια, 3.000 αφίσες, 2.000 χάρτες, 500 καρτ ποστάλ, 30 ηχογραφήσεις .

## Βιβλιογραφία
*  

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Σενεγάλη
*Ντακάρ

## Εξωτερικοί σύνδεσμοι

## Παραπομπές


 

Κατηγορία:Βιβλιοθήκες στη Σενεγάλη
Σ
Waterloo (τραγούδι των ABBA)

Το " **Waterloo** " είναι το πρώτο σινγκλ από το δεύτερο ομώνυμο άλμπουμ του σουηδικού ποπ συγκροτήματος ABBA και το πρώτο τους με τις δισκογραφικές Epic και Atlantic. Αυτό ήταν επίσης το πρώτο σινγκλ που πιστώθηκε στο γκρουπ με το όνομα ABBA. Ο τίτλος και οι στίχοι αναφέρονται στη Μάχη του Βατερλώ του 1815 και τη χρησιμοποιούν ως μεταφορά για μια ρομαντική σχέση.

Στις 6 Απριλίου 1974, το τραγούδι ήταν η νικήτρια συμμετοχή για τη Σουηδία στον Διαγωνισμό Τραγουδιού της Eurovision το 1974. Η νίκη ξεκίνησε την πορεία των ABBA προς την παγκόσμια φήμη. Η σουηδική έκδοση του σινγκλ υποστηρίχτηκε με τη σουηδική έκδοση του " Honey, Honey ", ενώ η αγγλική έκδοση συνήθως περιείχε το "Watch Out" στην πλευρά B.

Το σινγκλ έγινε Νο.&nbsp;1 επιτυχία σε πολλές χώρες. Έφτασε στο Top 10 των ΗΠΑ και συνέχισε να πουλά σχεδόν έξι εκατομμύρια αντίτυπα. 

Στον εορτασμό της 50ης επετείου του Διαγωνισμού Τραγουδιού της Eurovision το 2005, επιλέχθηκε ως το καλύτερο τραγούδι στην ιστορία του διαγωνισμού.  Έλαβε την ίδια τιμή σε μια ανοιχτή ψηφοφορία 14 χωρών εν όψει του Διαγωνισμού Τραγουδιού της Eurovision 2021 στο Ρότερνταμ, τοποθετώντας την πρώτη θέση πάνω από το " Euphoria " της Loreen και το " Heroes " του Måns Zelmerlöw. 

## Γραφή, ηχογράφηση και νόημα
Το "Waterloo" γράφτηκε ειδικά για να λάβει μέρος στον Διαγωνισμό Τραγουδιού της Eurovision του 1974, αφού το γκρουπ τερμάτισε τρίτο με το " Ring Ring " την προηγούμενη χρονιά στον σουηδικό διαγωνισμό προεπιλογής, Melodifestivalen 1973.

Ο αρχικός τίτλος του τραγουδιού ήταν «*Honey Pie*». Το "Waterloo" γράφτηκε αρχικά με ταυτόχρονη ροκ μουσική και ρυθμούς τζαζ (ασυνήθιστο για τραγούδι των ABBA).

Η ηχογράφηση του τραγουδιού ξεκίνησε στις 17 Δεκεμβρίου 1973, με την οργανική υποστήριξη των Janne Schaffer (ο οποίος επινόησε τα κύρια μέρη της κιθάρας και του μπάσου), Rutger Gunnarsson και Ola Brunkert. Το στυλ παραγωγής του τραγουδιού επηρεάστηκε από το "Wall of Sound" του Φιλ Σπέκτορ: πριν από την ηχογράφηση του "Ring Ring", ο μηχανικός Michael B. Tretow είχε διαβάσει το βιβλίο του Richard Williams "Out of His Head: The Sound of Phil Spector", το οποίο τον ενέπνευσε να επιστρώσει πολλαπλά ορχηστρικά overdubs στις ηχογραφήσεις του συγκροτήματος, αποτελώντας αναπόσπαστο μέρος του ήχου των ABBA. Στη συνέχεια, η γερμανική και η γαλλική εκδοχή ηχογραφήθηκαν τον Μάρτιο και τον Απρίλιο του 1974 αντίστοιχα: η γαλλική εκδοχή διασκευάστηκε από τον Alain Boublil, ο οποίος αργότερα θα συνέγραφε το μιούζικαλ *Les Misérables* του 1980.

Οι στίχοι του τραγουδιού είναι μεταφορικοί και αναφέρονται σε μια γυναίκα που "παραδίδεται" σε έναν άνδρα και υπόσχεται να τον αγαπήσει, παρομοιάζοντας το με την ήττα του Ναπολέοντα στη μάχη του Βατερλώ το 1815.

## Παραπομπές


Κατηγορία:Τραγούδια του 1974
Κατηγορία:Singles της Epic Records
Κατηγορία:Singles της Atlantic Records
Κατηγορία:Singles του 1974
Κατηγορία:Τραγούδια των ABBA
Κατηγορία:Σελίδες με μη επιθεωρημένες μεταφράσεις
Καράβωμα Μαγνησίας

Το **Καράβωμα** είναι μικρός ορεινός οικισμός της Ζαγοράς στη Θεσσαλία και την Περιφερειακή Ενότητα Μαγνησίας, το οποίο είναι κτισμένο στις ανατολικές πλαγιές του Πηλίου σε υψόμετρο 586 μέτρων. Βρίσκεται σε απόσταση περίπου 38 χιλιομέτρων Α.-ΒΑ. από τον Βόλο και 5 χιλιομέτρων Ν. από την Ζαγορά (έδρα του δήμου) ενώ μέσα από το χωριό περνάει η επαρχιακή οδός Πορταριάς - Ζαγοράς. Αναφέρεται επίσημα, ως ξεχωριστός οικισμός, για πρώτη φορά το 1991 να απογράφεται στην κοινότητα Μακρυρράχης. Σύμφωνα με το πρόγραμμα ''Καλλικράτης'', μαζί με τη Μακρυρράχη και τους Αγίους Σαράντα, αποτελούν την κοινότητα Μακρυρράχης που υπάγεται στη Δημοτική Ενότητα Ζαγοράς του Δήμου Ζαγοράς - Μουρεσίου και σύμφωνα με την απογραφή 2011 απογράφονται 9 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου
Κουβικουλάριος

***Ο Cubicularius***, εξελληνισμένα ***κουβικουλάριος***, ήταν ένας τίτλος που χρησιμοποιήθηκε για τους ευνούχους θαλαμηπόλους του αυτοκρατορικού παλατιού στη μεταγενέστερη Ρωμαϊκή Αυτοκρατορία και στη Βυζαντινή Αυτοκρατορία. Η γυναικεία εκδοχή που χρησιμοποιείτο για μία κυρία των τιμών της αυτοκράτειρας, ήταν η ***κουβικουλαρία***.

## Ιστορία
Ο όρος προέρχεται από την υπηρεσία τους στο *sacrum cubiculum*, τον «ιερό κοιτώνα» του Αυτοκράτορα. Στην ύστερη ρωμαϊκή περίοδο, οι *cubicularii* ή *κουβικουλάριοι* ήταν πολυάριθμοι: σύμφωνα με τον Ιωάννη Μαλάλα, η ακολουθία της αυτοκράτειρας Θεοδώρας αριθμούσε έως και 4.000 *[[Πατρίκιοι|πατρίκιους]]* και *κουβικουλάριους*. Ήταν υπό τις διαταγές του *[[Πραιπόσιτος ιερού κοιτώνος|praepositus sacri cubiculi]]* και του *[[Πριμικήριος|primicerius sacri cubiculi]]*, ενώ οι άλλοι υπηρέτες του παλατιού υπάγονταν είτε στο *castrensis sacri palatii* είτε στο *[[Μάγιστρος|magister officiorum]]*. Υπήρχαν επίσης *ειδικοί κουβικουλάριοι* για την αυτοκράτειρα (μερικές φορές περιλάμβαναν και γυναίκες *κουβικουλάριες*), και το αξίωμα εισήχθη και στη Ρωμαϊκή Εκκλησία, πιθανότατα υπό τον πάπα Λέοντα Α΄.

Στο Βυζάντιο διαδραμάτισαν πολύ σημαντικό ρόλο, κατέχοντας ανώτερα ανακτορικά αξιώματα όπως του *[[Παρακοιμώμενος|παρακοιμώμενου]]* ή του *[[Επί της τραπέζης|επί της τραπεέζης]]*, αλλά υπηρέτησαν και σε θέσεις στα κεντρικά οικονομικά τμήματα, ως διοικητές της επαρχίας και μερικές φορές ακόμη και ως στρατηγοί. Σταδιακά, τον 7ο-8ο αι., οι ευνούχοι του αυτοκρατορικού κοιτώνος (στα αρχ. ελληνικά *[βασιλικός] κοιτών*) διαχωρίστηκαν από τους άλλους *κουβικουλάριους* και ξεχώρισαν ως οι  και περιήλθαν στην εξουσία του *παρακοιμούμενου*. Ταυτόχρονα, η αυτοκρατορική ιματιοθήκη (*[[Βεστιάριον|βασιλικόν βεστιάριον]]*) και οι αξιωματούχοι της έγιναν επίσης ξεχωριστό τμήμα υπό τον *[[Πρωτοβεστιάριος|πρωτοβεστιάριο]]*. Οι υπόλοιπο συνέχισαν ως οι "", ακόμη κάτω από τον *praepositus* (ελληνικά: ), μαζί με τον *primicerius* () συνεχίζοντας ως κύριοι βοηθοί του. Το αξίωμα εγκαταλείφθηκε τελικά από τους Βυζαντινούς, αλλά δεν είναι σαφές πότε: ο Νικόλαος Οικονομίδης προτείνει το δεύτερο μισό του 11ου αι., αλλά ο Ροντόλφ Γκιγιάν υποστήριξε τη συνέχιση της ύπαρξής του μέχρι τις αρχές του 13ου αι.

Τον 9ο αι., εκτός από τη γενική του χρήση που υποδηλώνει τον ευνούχο υπηρέτη του παλατιού, ο *κουβικουλάριος* είχε επίσης αποκτήσει μια πιο τεχνική σημασία ως βαθμός ή διάκριση στη βυζαντινή ανακτορική ιεραρχία: σύμφωνα με το *[[Κλητορολόγιον]]* του 899, η σειρά του *κουβικουλαρίου* ήταν η δεύτερη-χαμηλότερη μεταξύ εκείνων που προορίζονται για τους ευνούχους, που βρισκόταν μετά τον *[[Σπαθαροκουβικουλάριος|σπαθαροκουβικουλάριο]]* και πριν από τον *[[Νιψιστιάριος|νιψιστιάριο]]*. Και πάλι σύμφωνα με το *Κλητορολόγιο*, τα διακριτικά σημεία του βαθμού ήταν ένα *καμίσιον* (μία επάνω κάππα παρόμοιο με την *paenula*) με πορφυρό άκρο και ένα *παραγαύδιον* (ένας χιτώνας).

## Δείτε επίσης

* Eξόλητος

## Βιβλιογραφικές αναφορές

## Πηγές

*  
* 

Κατηγορία:Καθολικοί εκκλησιαστικοί τίτλοι
Κατηγορία:Βυζαντινά αυλικά αξιώματα
Κατηγορία:Βυζαντινοί αυλικοί τίτλοι
Κατηγορία:Αρχαίοι Ρωμαϊκοί τίτλοι
Αντιπάτα Πυλαρέων Κεφαλονιάς

*Για τον συνώνυμο οικισμό της Κεφαλονιάς δείτε: [[Αντιπάτα Ερίσου Κεφαλονιάς]]*

Τα **Αντιπάτα** είναι οικισμός της Κεφαλονιάς. Διοικητικά υπάγεται στην τοπική κοινότητα Διβαράτων, της δημοτικής ενότητας (τέως δήμου) Πυλαρέων, του δήμου Σάμης, της περιφερειακής ενότητας Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σάμης του νομού Κεφαλληνίας, στο γεωγραφικό διαμέρισμα Ιονίων Νήσων.

## Γεωγραφία
Τα Αντιπάτα είναι πεδινό χωριό της βόρειας Κεφαλονιάς, στο κεντρικό τμήμα της βάσης της χερσονήσου της Σάμης, κοντά στους νότιους πρόποδες του βουνού Καλό και σε μέσο σταθμικό υψόμετρο 240. Το χωριό απέχει 30 χιλμ. περίπου Β. ΒΑ. του Αργοστολίου.

## Πληθυσμός

## Διοικητικές μεταβολές
Ο οικισμός αναγνωρίστηκε το 1866 και προσαρτήθηκε στον Δήμο Πυλαρέων του νομού Κεφαλληνίας. Το 1935 ο οικισμός ορίστηκε έδρα της ομώνυμης κοινότητας και το 1973 προσαρτήθηκε στην κοινότητα Διβαράτων. Με το ΦΕΚ 136Α – 30/08/1994 αποσπάστηκε από την κοινότητα Διβαράτων και προσαρτήθηκε στον Δήμο Πυλαρέων. Με το ΦΕΚ 87Α – 07/06/2010 αποσπάστηκε από τον Δήμο Πυλαρέων και προσαρτήθηκε στον Δήμο Κεφαλονιάς. Με το ΦΕΚ 43Α – 09/03/2019 αποσπάστηκε από τον Δήμο Κεφαλονιάς και προσαρτήθηκε στον Δήμο Σάμης.

## Αξιοθέατα
* Η εκκλησία των Αγίων Αναργύρων στο νοτιοανατολικό τμήμα του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ., 2010
* Χάρτες «ROAD» (Κεφαλονιά-Ιθάκη 1:70.000)
* eetaa.gr

Κατηγορία:Χωριά της περιφερειακής ενότητας Κεφαλληνίας
Καρίν Ζαν-Πιέρ

Η **Καρίν Ζαν-Πιέρ** (γαλλικά: *Karine Jean-Pierre*, 13 Αυγούστου 1975), είναι Γαλλο-Αμερικανίδα πολιτική σύμβουλος, ακτιβίστρια και κυβερνητική αξιωματούχος, που υπηρετεί ως 35η Εκπρόσωπος Τύπου του Λευκού Οίκου στην προεδρία Μπάιντεν, από τον Μάιο του 2022. Είναι μέλος του Δημοκρατικού Κόμματος. 

Υπήρετησε επίσης, ως Αναπληρώτρια Εκπρόσωπος Τύπου του Λευκού Οίκου στην προεδρία Μπάιντεν από τον Ιανουάριο του 2021 έως τον Μάιο του 2022.

Διατέλεσε προσωπάρχης στην τότε υποψήφια αντιπρόεδρο των ΗΠΑ Κάμαλα Χάρις, κατά την προεδρική εκστρατεία του Τζο Μπάιντεν το 2020. Τον Νοέμβριο του 2020, ύστερα από την εκλογική νίκη Μπάιντεν-Χάρις, ανακοινώθηκε ότι θα υπηρετήσει ως Αναπληρώτρια Εκπρόσωπος Τύπου του Λευκού Οίκου υπό την Τζεν Σάκι. 

Στις 5 Μαΐου 2022, ο πρόεδρος Τζο Μπάιντεν, διόρισε την Ζαν-Πιέρ για να αναλάβει 35η Εκπρόσωπος Τύπου του Λευκού Οίκου, στις 13 Μαΐου 2022, ύστερα από την προαναγγελθείσα αποχώρηση της Τζεν Σάκι, από το αξίωμα. Στις 13 Μαΐου 2022, έγινε πρώτη έγχρωμη και η πρώτη ανοιχτά ομοφυλόφιλη που ανέλαβε Εκπρόσωπος Τύπου του Λευκού Οίκου. 

Έχει εργαστεί στο παρελθόν ως πολιτική αναλύτρια στο NBC News και στο MSNBC. 

## Βιογραφία
Η Καρίν Ζαν-Πιέρ, γεννήθηκε τον Αύγουστο του 1975 στο Φορ-ντε-Φρανς της Μαρτινίκα από γονείς με καταγωγή από την Αϊτή. Στην ηλικία των 5 ετών, μετανάστευσε με την οικογένειά της στις Ηνωμένες Πολιτείες, και μεγάλωσε στο Κουίνς της Νέας Υόρκης. Αποφοίτησε από το Λύκειο "Kellenberg Memorial High School" το 1993 στο Χέμπστεντ της Νέας Υόρκης. Σπούδασε Βιολογία στο Τεχνολογικό Ινστιτούτο της Νέας Υόρκης (NYIT) και έλαβε πτυχίο (BS) το 1997. Πραγματοποίησε μεταπτυχιακές σπουδές πάνω στις Πολιτικές Επιστήμες και τη Δημόσια Διοίκηση στο Πανεπιστήμιο Κολούμπια, λαμβάνοντας μεταπτυχιακό δίπλωμα (MPA) το 2003.

### Προσωπική ζωή
Η Ζαν-Πιέρ, βρίσκεται σε σχέση με την δημοσιογράφο του CNN Σουζάν Μαλβιό, με την οποία έχουν υιοθετήσει μία κόρη. Από το 2020, διαμένουν στην Ουάσινγκτον Π.Κ.

Η Ζαν Πιέρ, μιλάει Αγγλικά, Γαλλικά και Αϊτινά Κρεολικά.

## Παραπομπές


## Εξωτερικοί σύνδεσμοι
* 

Κατηγορία:Εκπρόσωποι Τύπου του Λευκού Οίκου
Κατηγορία:Αξιωματούχοι του Λευκού Οίκου
Κατηγορία:Κυβερνητικοί αξιωματούχοι
Κατηγορία:Λευκός Οίκος
Κατηγορία:Προεδρία του Τζο Μπάιντεν
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:ΛΟΑΤ πρόσωπα από τις ΗΠΑ
Κατηγορία:Απόφοιτοι του Πανεπιστημίου Κολούμπια
Κατηγορία:Αϊτινοί
Κατηγορία:Γαλλική διασπορά στις Ηνωμένες Πολιτείες
Εθνική Βιβλιοθήκη της Σομαλίας

Η **Εθνική Βιβλιοθήκη της Σομαλίας** (σομαλική: Maktabadda Qaranka Somaliyeed, αραβικά: مكتبة الصومال الوطنية, αγγλικά: National Library of Somalia) είναι η εθνική βιβλιοθήκη της Σομαλίας, που βρίσκεται στην πρωτεύουσα της Σομαλίας Μογκαντίσου[1].

## Ιστορία
Η Εθνική Βιβλιοθήκη ιδρύθηκε το 1975 και ήταν ανοικτή στο ευρύ κοινό. Το 1983 διέθετε περίπου 7.000 βιβλία, με περιορισμένο ιστορικό και πολιτιστικό αρχειακό υλικό.  Η Εθνική Βιβλιοθήκη έκλεισε αργότερα στη δεκαετία του 1990 κατά τη διάρκεια του εμφυλίου πολέμου της Σομαλίας. Τον Ιούνιο του 2013, το Ινστιτούτο Πολιτικών Μελετών Πολιτιστικής Κληρονομιάς οργάνωσε μια αποστολή με 22.000 βιβλία από τις Ηνωμένες Πολιτείες στη Σομαλία στο πλαίσιο μιας πρωτοβουλίας για την ανασυγκρότηση της βιβλιοθήκης. τον Δεκέμβριο του ίδιου έτους, οι αρχές της Σομαλίας ξεκίνησαν επίσημα ένα μεγάλο έργο για την ανοικοδόμηση της Εθνικής Βιβλιοθήκης. Με τη Ζαϊνάμπ Χασάν να εκτελεί χρέη διευθύντριας, η πρωτοβουλία που χρηματοδοτήθηκε από την ομοσπονδιακή κυβέρνηση με 1 εκατομμύριο δολάρια φιλοδοξούσε να κατασκευάσει ένα νέο συγκρότημα βιβλιοθήκης στην πρωτεύουσα εντός έξι μηνών. Στο πλαίσιο της προετοιμασίας για την επανεκκίνηση της Εθνικής Βιβλιοθήκης, αναμενόταν να φθάσουν 60.000 επιπλέον βιβλία από άλλα κράτη του Αραβικού Συνδέσμου.

## Επαναλειτουργία
Οι λειτουργίες της Εθνικής Βιβλιοθήκης και το κτίριο της βιβλιοθήκης, που ολοκληρώθηκε το 1986, υπέστησαν σοβαρές ζημιές κατά τη διάρκεια του εμφυλίου πολέμου και του χάους που ακολούθησε την κατάρρευση του κράτους το 1991. Το κτίριο έχει αποκατασταθεί και έχουν καταβληθεί προσπάθειες για την αναβίωση των συλλογών της βιβλιοθήκης υπό την ομοσπονδιακή κυβέρνηση που σχηματίστηκε το 2012. Στα τέλη του 2016 κυκλοφόρησε η είδηση ότι σχεδιάζεται η επαναλειτουργία της Εθνικής Βιβλιοθήκης για το κοινό .

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Σομαλία
*Μογκαντίσου

## Εξωτερικοί σύνδεσμοι

## Παραπομπές


 

Κατηγορία:Βιβλιοθήκες στη Σομαλία
Σ
Ρεξ Τίλερσον

Ο **Ρεξ Γουέιν Τίλερσον** (αγγλικά: *Rex Wayne Tillerson*, 23 Μαρτίου 1952), είναι Αμερικανός επιχειρηματίας, στέλεχος επιχειρήσεων και πρώην κυβερνητικός αξιωματούχος, που υπηρέτησε ως 69ος Υπουργός Εξωτερικών των Ηνωμένων Πολιτειών υπό την Κυβέρνηση Τραμπ, από τον Φεβρουάριο του 2017 έως τον Μάρτιο του 2018. Είναι μέλος του Ρεπουμπλικανικού Κόμματος. 

Πριν ενταχθεί στην Κυβέρνηση των Ηνωμένων Πολιτειών, διατέλεσε Πρόεδρος και Διεύθυνων Σύμβουλος (CEO) της ExxonMobli, από το 2006 έως το 2017. 

Στις 9 Δεκεμβρίου 2016, ο (τότε εκλεγμένος) πρόεδρος Ντόναλντ Τραμπ, πρότεινε επίσημα τον Τίλερσον προκειμένου να αναλάβει την θέση του Υπουργού Εξωτερικών. Η Επιτροπή Εξωτερικών Σχέσεων της Γερουσίας των Ηνωμένων Πολιτειών, ενέκρινε την υποψηφιότητα του Τίλερσον, στις 23 Ιανουαρίου 2017 με 11 ψήφους υπέρ και 10 ψήφους κατά. Την 1η Φεβρουαρίου 2017, η ολομέλεια της Γερουσίας των Ηνωμένων Πολιτειών, ενέκρινε την υποψηφιότητά του, με 56 ψήφους υπέρ και 43 ψήφους κατά. Την ίδια ημέρα, ορκίστηκε στο αξίωμα από τον Αντιπρόεδρο Μάικ Πενς. 

Στις 13 Μαρτίου 2018, ο πρόεδρος Τραμπ, ύστερα από σχετικό tweet, ανακοίνωσε την απόλυση του Τίλερσον από την θέση του Υπουργού Εξωτερικών. Στις 31 Μαρτίου 2018, αποχώρησε επίσημα από τα καθήκοντά του.

## Βιογραφία
Ο Ρεξ Τίλερσον, γεννήθηκε τον Μάρτιο του 1952 στο Ουίτσιτα Φολς του Τέξας. Μεγάλωσε στο Βέρνον του Τέξας (μια μικρή πόλη στα βόρεια), στο Στίλγουοτερ της Οκλαχόμα και στο Χάντσβιλ του Τέξας. Αποφοίτησε από το Λύκειο "Huntsville High School" στο Χάντσβιλ το 1970. Σπούδασε Πολιτικός Μηχανικός στο Πανεπιστήμιο του Τέξας στο Ώστιν, λαμβάνοντας πτυχίο (BS) το 1975. 

Εργάστηκε στην Exxon Company, από το 1975 έως και το 2017, στην οποία διατέλεσε σε πολλές θέσεις, έως και αυτή του Διευθύνοντος Συμβούλου της ExxonMobil (2006-2017). 

### Προσωπική ζωή
Ο Τίλερσον, έχει παντρευτεί δύο φορές. Με την πρώτη του σύζυγο Τζέιμι Λι Χένρι, απέκτησαν δύο δίδυμα παιδιά. Από το 1986, είναι παντρεμένος με την Ρέντα Κλερ, με την οποία έχουν αποκτήσει μαζί έναν γιο. Διαμένουν στην μητροπολιτική περιοχή του Ντάλας-Φορτ Γουόρθ. 

## Παραπομπές


Κατηγορία:Υπουργοί των ΗΠΑ
Κατηγορία:Υπουργοί εξωτερικών των ΗΠΑ
Κατηγορία:Στέιτ Ντιπάρτμεντ
Κατηγορία:Πρώτη προεδρία του Ντόναλντ Τραμπ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Διευθύνοντες σύμβουλοι
Κατηγορία:Αμερικανοί επιχειρηματίες
Κατηγορία:Αμερικανοί μηχανικοί
Κατηγορία:Αμερικανοί από το Τέξας
Πωλ Ουλρίκ Βιλλάρ

Ο **Πωλ Ουλρίκ Βιλλάρ** (· Saint-Germain-au-Mont-d'Or του Ροδανού, 28 Σεπτεμβρίου 1860 - Μπαγιόν 13 Ιανουαρίου 1934), ήταν Γάλλος φυσικός και χημικός. Αποφοίτησε από την École Normale Supérieure το 1881 και δίδαξε σε πολλά Λύκεια, τελειώνοντας με Λύκειο στο Μονπελιέ. Θα διατηρούσε εργαστηριακή θέση στην Ecole Normale Supérieure μέχρι τη συνταξιοδότησή του.

Το 1900, ανακάλυψε ακτινοβολία από ράδιο που ήταν τόσο ικανή να περάσει μέσα από ένα λεπτό φύλλο μολύβδου και δεν επηρεαζόταν από τα μαγνητικά πεδία. Ανακάλυψε έτσι το τρίτο συστατικό της ραδιενέργειας, την ακτινοβολία γάμμα, που ονομάστηκε έτσι από τον Ernest Rutherford. Την εποχή που ανακάλυψε τις ακτίνες γάμμα, ο Βιλάρ εργαζόταν στο τμήμα χημείας της École Normale Supérieure rue d'Ulm, στο Παρίσι. Το 1908 εξελέγη μέλος της Ακαδημίας Επιστημών.

Ήδη από το 1908, πρότεινε τον ποσοτικό προσδιορισμό της ακτινοβολίας με τη μέτρηση του ιονισμού στον αέρα: ο ορισμός που πρότεινε ήταν σχεδόν λέξη προς λέξη αυτός που θα υιοθετηθεί τελικά, 20 χρόνια αργότερα, για το röntgen. Μελέτησε επίσης τις ιδιότητες των καθοδικών ακτίνων.

Ο Βιλλάρ πιστώνεται επίσης με την ανακάλυψη του ένυδρου αργού. Πέρασε το πρώτο μέρος της καριέρας του (1888-1896) εστιάζοντας σε παρόμοιες ενώσεις σε υψηλή πίεση.

## Η ανακάλυψη των ακτίνων γάμμα
Ο Villard ερεύνησε την επίδραση της  ακτινοβολία από άλατα ραδίου σε μια φωτογραφική πλάκα παρεμβάλλοντας ένα λεπτό φύλλο μολύβδου  που ήταν γνωστό ότι σταματούσε τις ακτίνες άλφα. Μπόρεσε να δείξει ότι η υπόλοιπη ακτινοβολία αποτελούνταν από δύο είδη  ακτίνων. Η μία που εκτρεπόταν  από ένα μαγνητικό πεδίο  μπορούσε να ταυτιστεί με τις ακτίνες βήτα του Rutherford. Η δεύτερη ακτινοβολία ήταν  πολύ διεισδυτική και δεν είχε εντοπιστεί πριν.

Ο Βιλλάρ ήταν ένας σεμνός άνθρωπος και δεν πρότεινε συγκεκριμένο όνομα για το είδος της ακτινοβολίας που είχε ανακαλύψει. Το 1903, ήταν ο Ernest Rutherford που πρότεινε να ονομαστούν οι ακτίνες του Villard ακτίνες γάμμα επειδή ήταν πολύ πιο διεισδυτικές από τις ακτίνες άλφα και τις ακτίνες βήτα που ο ίδιος είχε ήδη διαφοροποιήσει και ονομάσει (το 1899) με βάση τις αντίστοιχες διεισδυτικές τους δυνάμεις. Το όνομα έγινε αποδεκτό και παρέμεινε.

## Επιπλέον ερευνητικές δραστηριότητες
Ο Villard ξόδεψε πολύ χρόνο τελειοποιώντας ασφαλέστερες και ακριβέστερες μεθόδους δοσιμετρίας ακτινοβολίας, που μέχρι τότε γινόταν πολύ ωμά (συνήθως αξιολογώντας την ποιότητα της εικόνας του χεριού του πειραματιστή που παράγεται σε μια φωτογραφική πλάκα). Το 1908, ο Villard πρωτοστάτησε στη χρήση ενός θαλάμου ιονισμού για τη δοσιμετρία της ιοντίζουσας ακτινοβολίας. Καθόρισε μια μονάδα kerma που αργότερα μετονομάστηκε σε röntgen.

Μετά τη συνταξιοδότησή του έφυγε από το Παρίσι και εγκαταστάθηκε στη Μπαγιόν, όπου και απεβίωση στις 13 Ιανουαρίου 1934.

## Παραπομπές


Κατηγορία:Γάλλοι φυσικοί
Κατηγορία:Γάλλοι χημικοί
Στέφανι Γκρίσαμ

Η **Στέφανι Ανν Γκρίσαμ** (αγγλικά: *Stephanie Ann Grisham* née *Sommerville*, 23 Ιουλίου 1976), είναι Αμερικανίδα πρώην κυβερνητική αξιωματούχος και συγγραφέας, που υπηρέτησε ως 32η Εκπρόσωπος Τύπου του Λευκού Οίκου και ως Διεύθυντρια Επικοινωνιών του Λευκού Οίκου υπό την προεδρία Τραμπ, από τον Ιούλιο του 2019 έως τις 7 Απριλίου 2020. Είναι μέλος του Ρεπουμπλικανικού Κόμματος.

Επίσης, διατέλεσε ως Επικεφαλής του Προσωπικού της Πρώτης Κυρίας των Ηνωμένων Πολιτειών, από τις 7 Απριλίου 2020 έως τις 6 Ιανουαρίου 2021, καθώς και ως Εκπρόσωπος Τύπου της Πρώτης Κυρίας Μελάνιας Τραμπ, από τις 7 Απριλίου 2020 έως τις 6 Ιανουαρίου 2021, καθώς και από τις 27 Μαρτίου 2017 έως την 1η Ιουλίου 2019.

Η Γκρίσαμ, εντάχθηκε στην στενή ομάδα του Ντόναλντ Τραμπ, κατά την προεδρική προεκλογική εκστρατεία του, για τις προεδρικές εκλογές του 2016. Ως Εκπρόσωπος Τύπου του Λευκού Οίκου, ήταν η πρώτη και μοναδική στην ιστορία, όπου δεν παραχωρούσε ενημερώσεις τύπου, και παραχωρούσε αντ'αυτού συνεντεύξεις σε ειδησεογραφικά πρακτορεία. 

Παραιτήθηκε από αξιωματούχος του Λευκού Οίκου, στις 6 Ιανουαρίου 2021, ύστερα από την Εισβολή στο Αμερικανικό Καπιτώλιο.

## Βιογραφία
Η Στέφανι Σόμερβιλ, γεννήθηκε τον Ιούλιο του 1976 στην πολιτεία του Κολοράντο. Έχει καταγωγή από την πολιτεία της Αριζόνας. Μεγάλωσε στο Κολοράντο και στο Ιστ Γουινάτσι της πολιτείας Ουάσινγκτον. Αποφοίτησε από το Λύκειο "Eastmont High School" στο Ιστ Γουινάτσι το 1993. Σπούδασε Επικοινωνίες στο Πανεπιστήμιο Κολοράντο-Μέσα στο Γκραντ Τζάνκσιον, όμως δεν έλαβε πτυχίο. 

### Προσωπική ζωή
Η Στέφανι Γκρίσαμ, ήταν παντρεμένη με τον Νταν Μάρις από το 1997 έως το 2004, με τον οποίον έχουν αποκτήσει ένα γιο. Το 2004, παντρεύτηκε τον Τοντ Γκρίσαμ, με τον οποίον έχουν αποκτήσει ένα παιδί. Έλαβαν διαζύγιο το 2006. 

Από το 1997 έως το 2012, ήταν εγγεγραμμένη ψηφοφόρος του Δημοκρατικού Κόμματος. Από το 2012, είναι μέλος του Ρεπουμπλικανικού Κόμματος. Η Γκρίσαμ, διαμένει στην μητροπολιτική περιοχή του Φοίνιξ στην Αριζόνα. 

## Παραπομπές


Κατηγορία:Εκπρόσωποι Τύπου του Λευκού Οίκου
Κατηγορία:Διευθυντές Επικοινωνίας του Λευκού Οίκου
Κατηγορία:Λευκός Οίκος
Κατηγορία:Πρώτη προεδρία του Ντόναλντ Τραμπ
Κατηγορία:Κυβερνητικοί αξιωματούχοι
Κατηγορία:Αξιωματούχοι του Λευκού Οίκου
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί από την Αριζόνα
Κατηγορία:Αμερικανοί από το Κολοράντο